એપલના પ્રોડક્ટ વાપરીને પણ સફરજનના દુશ્મન એવા ડોક્ટર સમાજ પણ ન સમજાય એવી ભાષામાં લેખિત રીતે જોરદાર લખાણ લખીને પાણીપુરી પરના પ્રતિબંધનો વિરોધ કરશે કેમકે An apple a day keeps doctor away. જ્યારે પાણીપુરી જેવી સ્વચ્છ નાહ્યા વગરના ભૈયાજીના પરસેવાથી બનેલી વાનગીના કારણે કેટલાય ડોકટરની પ્રેક્ટીસ ચાલતી હોય છે જે બંધ થઇ જશે, અને ડોકટરની પ્રેકટીસ ઓછી થવાની સીધી અસર દવાની દુકાનોવાળા અને દવાનું પ્રોડક્શન કરતી કંપનીઓ ઉપર પડશે. લાખો હજારો લોકો બેકાર થઇ જશે આર્થિક મંદી આવી જશે. GDP ગ્રોથ નીચે જતો રહેશે રિઝર્વ બેંક રેટ હાઈક કરી નાખશે, રૂપિયાનું અવમુલ્યન થશે અને વિપક્ષ પાછો ઉત્સાહમાં આવી જશે.